Oficialusis leidinys L 236 , 23/09/2003 p. 0881 - 0883



I. VETERINARIJOS TEISĖS AKTAI 1. 31964 L 0433: Tarybos direktyva 64/433/EEB dėl sveikatos reikalavimų šviežios mėsos gamybai ir prekybai (OL P 121, 1964 7 29, p. 2012, vėliau iš dalies pakeista ir konsoliduota OL L 268, 1991 6 29, p. 71) su paskutiniais pakeitimais, padarytais: - 31995 L 0023: 1995 6 22 Tarybos direktyva 95/23/EB (OL L 243, 1995 10 11, p. 7); 31971 L 0118: 1971 m. vasario 15 d. Tarybos direktyva 71/118/EEB dėl sveikatos problemų, turinčių įtakos šviežios paukštienos gamybai ir pateikimui į rinką (OL L 55, 1971 3 8, p. 23, vėliau iš dalies pakeista ir atnaujinta OL L 62, 1993 3 15, p. 6), su paskutiniais pakeitimais, padarytais: - 31997 L 0079: 1997 12 18 Tarybos direktyva 97/79/EB (OL L 24, 1998 1 30, p. 31); 31977 L 0099: 1976 m. gruodžio 21 d. Tarybos direktyva 77/99/EEB dėl sveikatos problemų, turinčių įtakos mėsos produktų ir tam tikrų kitų gyvūninės kilmės produktų gamybai ir prekybai (OL L 26, 1977 1 31, p. 85, vėliau iš dalies pakeista ir atnaujinta OL L 57, 1992 3 2, p. 4), su paskutiniais pakeitimais, padarytais: - 31997 L 0076: 1997 12 16 Tarybos direktyva 97/76/EB (OL L 10, 1998 1 16, p. 25); 31991 L 0493: 1991 m. liepos 22 d. Tarybos direktyva 91/493/EEB, nustatanti sveikatos reikalavimus, reglamentuojančius žuvininkystės produktų gamybą ir jų pateikimą į rinką (OL L 268, 1991 9 24, p. 15), su paskutiniais pakeitimais, padarytais: - 31997 L 0079: 1997 12 18 Tarybos direktyva 97/79/EB (OL L 24, 1998 1 30, p. 31); 31992 L 0046: 1992 m. birželio 16 d. Tarybos direktyva 92/46/EEB, nustatanti žalio pieno, termiškai apdoroto pieno ir pieno pagrindo produktų gamybos bei pateikimo į rinką sanitarijos taisykles (OL L 268, 1992 9 14, p. 1), su paskutiniais pakeitimais, padarytais: - 31996 L 0023: 1996 4 29 Tarybos direktyva 96/23/EB (OL L 125, 1996 5 23, p. 10); 31994 L 0065: 1994 m. gruodžio 14 d. Tarybos direktyva 94/65/EB, nustatanti maltos mėsos ir mėsos pusgaminių gamybos ir pateikimo į rinką reikalavimus (OL L 368, 1994 12 31, p. 10). a) Direktyvos 64/433/EEB I priede, Direktyvos 71/118/EEB I priede, Direktyvos 77/99/EEB A ir B prieduose bei Direktyvos 94/65/EB I priede išdėstyti struktūriniai reikalavimai šio priedo B priedėlyje išvardytoms įmonėms Lenkijoje netaikomi iki 2007 m. gruodžio 31 d., o Direktyvos 92/46/EEB B priede ir Direktyvos 91/493/EEB priede išdėstyti struktūriniai reikalavimai B priedėlyje išvardytoms įmonėms Lenkijoje netaikomi iki 2006 m. gruodžio 31 d. laikantis toliau išdėstytų sąlygų. b) Kol a punkte nurodytoms įmonėms taikomos tos dalies nuostatos, produktai, kurių kilmės vieta yra tos įmonės, gali būti pateikiami tik į vidaus rinką arba naudojami tolesniam perdirbimui vidaus įmonėse, kurioms taip pat taikomos a punkto nuostatos, neatsižvelgiant į pateikimo į rinką dieną. Šie produktai turi būti paženklinti specialiu sveikumo ženklu. Švieži, paruošti ar perdirbti žuvininkystės produktai gali būti pateikiami tik į vidaus rinką, parduodami arba toliau perdirbami toje pačioje įmonėje, neatsižvelgiant į pateikimo į rinką dieną. Švieži, paruošti ar perdirbti žuvininkystės produktai turi būti suvynioti ir/arba supakuoti į prekybos vienetus ir paženklinti specialiu identifikavimo ženklu. Šviežia nesupakuota žuvimi prekiauti negalima, išskyrus tiesioginį pardavimą galutiniam vartotojui tame rajone (Poviat), kuriame yra įsikūrusi žuvininkystės produktų įmonė. Šiuo atveju į prekybos vietą vežami žuvies konteineriai turi būti paženklinti pirmiau nurodytu specialiu identifikavimo ženklu. Pirmoji pastraipa taip pat taikoma visiems produktams, kurių kilmės vieta yra integruotos mėsos įmonės, jei įmonės daliai taikomos a punkto nuostatos. B priedėlyje išvardytos pieno perdirbimo įmonės gali priimti žalią pieną, kuris neatitinka Direktyvos 92/46/EEB A priedo IV skyriaus A dalies 1 punkto reikalavimų arba kuris tiekiamas iš pieno ūkių, neatitinkančių tos Direktyvos A priedo II skyriaus reikalavimų, jei tie ūkiai yra įtraukti į sąrašą, kurį šiuo tikslu tvarko Lenkijos valdžios institucijos. c) B priedėlyje išvardytos 56 pieno perdirbimo įmonės gali perdirbti ES reikalavimus atitinkantį ir neatitinkantį pieną atskirose gamybos linijose. Šis leidimas suteikiamas pieno perdirbimo įmonėms iki: - 2005 m. birželio 30 d. - 29 įmonėms, išvardytoms I dalyje; - 2005 m. gruodžio 31 d. - 14 įmonių, išvardytų II dalyje; - 2006 m. gruodžio 31 d. - 13 įmonių, išvardytų III dalyje. Atsižvelgiant į tai, kas pirmiau nurodyta, ES reikalavimų neatitinkantis pienas yra žalias pienas, neatitinkantis Direktyvos 92/46/EEB A priedo IV skyriaus A dalies 1 punkto reikalavimų arba tiekiamas iš pieno ūkių, neatitinkančių tos Direktyvos A priedo II skyriaus reikalavimų, jei tie ūkiai yra įtraukti į sąrašą, kurį šiuo tikslu tvarko Lenkijos valdžios institucijos. Šios įmonės turi visiškai laikytis įmonėms taikomų ES reikalavimų, įskaitant Rizikos analizės ir kritinio kontrolės taško nustatymo (HACCP) sistemos (nurodytos Direktyvos 92/46/EEB [20] 14 straipsnyje) įgyvendinimą, ir privalo įrodyti savo pajėgumą visiškai laikytis toliau nurodytų sąlygų, įskaitant atitinkamų savo gamybos linijų numatymą: - imtis visų reikiamų priemonių leisti tinkamai stebėti vidines pieno atskyrimo procedūras nuo surinkimo iki galutinio produkto, įskaitant pieno surinkimo takus, atskirą ES reikalavimus atitinkančio ir neatitinkančio pieno laikymą ir apdorojimą, specialų ES reikalavimų neatitinkančio pieno pagrindo produktų pakavimą ir ženklinimą, taip pat atskirą tokių produktų laikymą, - sukurti procedūrą, užtikrinančią galimybę kontroliuoti žaliavą, įskaitant reikiamą dokumentais pagrįstą produktų judėjimo patvirtinimą, produktų apskaitą, ES reikalavimus atitinkančios ir neatitinkančios žaliavos suderinimą su pagamintų produktų kategorijomis, - visą žalią pieną termiškai apdoroti ne žemesnėje kaip 71,7°C temperatūroje 15 sekundžių, ir - imtis visų reikiamų priemonių užtikrinti, kad sveikumo ženklai nebūtų nesąžiningai naudojami. Lenkijos valdžios institucijos: - užtikrina, kad kiekvienos atitinkamos įmonės operatorius arba valdytojas imtųsi visų reikiamų priemonių leisti tinkamai stebėti vidines pieno atskyrimo procedūras, - atlieka tyrimus ir iš anksto nepaskelbtus tikrinimus, susijusius su pieno atskyrimo reikalavimo vykdymu, ir - patvirtintose laboratorijose atlieka visos žaliavos ir visų gatavų produktų tyrimus, kad būtų galima patikrinti, ar jie atitinka Direktyvos 92/46/EEB C priedo reikalavimus, įskaitant mikrobiologinius pieno pagrindo produktų kriterijus. Pienas ir/arba pieno pagrindo produktai, kurių kilmės vieta yra atskiros gamybos linijos, apdorojančios ES reikalavimų neatitinkantį žalią pieną ES patvirtintose pieno perdirbimo įmonėse, gali būti pateikiami tik į vidaus rinką, neatsižvelgiant į pateikimo į rinką dieną. Pienas ir/arba pieno pagrindo produktai, kurie toliau perdirbami, negali būti maišomi su ES reikalavimus atitinkančiu pienu arba ES reikalavimus atitinkančiais pieno pagrindo produktais, taip pat pervežami į jokią kitą įmonę, kuriai netaikomos pereinamojo laikotarpio priemonės. Šie produktai, neatsižvelgiant į pateikimo į rinką dieną, turi būti paženklinti specialiu sveikumo ženklu. Pienas ir pieno produktai, pagaminti Lenkijoje taikant pirmiau minėtas nuostatas, remiami tik pagal Tarybos reglamento (EB) Nr. 1255/1999 I antraštinės dalies II ir III skyrių, išskyrus 11 straipsnį, ir II antraštinės dalies nuostatas, jei jie paženklinti ovalo formos sveikumo ženklu, nurodytu Tarybos direktyvos 92/46/EEB C priedo IV skyriaus A dalyje. d) Lenkija užtikrina, kad bus palaipsniui pradėta laikytis a punkte minėtų struktūrinių reikalavimų vadovaujantis B priedėlyje nurodytais terminais esamiems trūkumams ištaisyti. Lenkijos valdžios institucijos, taikydamos vienodus kriterijus, nuolat kontroliuoja, kaip įmonės vykdo oficialiai patvirtintus individualius plėtros planus. Lenkija užtikrina, kad tik tos mėsos įmonės, kurios visiškai atitinka šiuos reikalavimus iki 2007 m. gruodžio 31 d., ir tik tos pieno ir žuvų perdirbimo įmonės, kurios visiškai atitinka šiuos reikalavimus iki 2006 m. gruodžio 31 d., galės toliau veikti. Lenkija teikia Komisijai kiekvienos iš B priedėlyje išvardytų įmonių pasiektos pažangos metines ataskaitas, įskaitant sąrašą tų įmonių, kurios atitinkamais metais įvykdė plėtros planų reikalavimus. Dėl c punkte nurodytų pieno įmonių ataskaitos teikiamos kas šešis mėnesius, pradedant 2004 m. lapkričio mėn. e) Komisija gali atnaujinti šio priedo B priedėlį prieš įstojimą ir iki pereinamojo laikotarpio pabaigos. Atsižvelgiant į tai, kas pirmiau nurodyta, Komisija gali įtraukti ribotą skaičių a punkte nurodytų atskirų įmonių arba išbraukti a ir c punktuose nurodytas atskiras įmones, atsižvelgdama į pažangą, pasiektą taisant esamus trūkumus, stebėsenos proceso rezultatus ir sutartą laipsnišką pieno perdirbimo įmonių, kurioms leidžiama apdoroti ES reikalavimus atitinkantį ir ES reikalavimus neatitinkantį pieną, kaip nurodyta c punkte, skaičiaus mažinimą. Kad būtų užtikrintas sklandus pirmiau minėto pereinamojo laikotarpio režimo veikimas, vadovaujantis Direktyvos 64/433/EEB 16 straipsniu, Direktyvos 71/118/EEB 21 straipsniu, Direktyvos 91/493/EEB 15 straipsniu, Direktyvos 77/99/EEB 20 straipsniu, Direktyvos 92/46/EEB 31 straipsniu ir Direktyvos 94/65/EB 20 straipsniu patvirtinamos išsamios įgyvendinimo taisyklės. 2. 31999 L 0074: 1999 m. liepos 19 d. Tarybos direktyva 1999/74/EB, nustatanti būtiniausius dedeklių vištų apsaugos standartus (OL L 203, 1999 8 3, p. 53). Šio priedo C priedėlyje išvardytos įmonės Lenkijoje iki 2009 m. gruodžio 31 d. gali naudoti esamus narvus, neatitinkančius Direktyvos 1999/74/EB 5 straipsnio 1 dalies 4 ir 5 punktuose nustatytų minimalių reikalavimų dėl antraeilių konstrukcijos elementų (tik dėl aukščio ir grindų nuolydžio), jei tų narvų bent 65 procentų narvo bendro ploto aukštis yra ne mažesnis kaip 36 cm, visų kitų narvo taškų - 33 cm, o grindų nuolydis neviršija 16 %, ir jei jie buvo pradėti naudoti iki 2000 metų. [20] Tarybos direktyva 92/46/EB, nustatanti žalio pieno, termiškai apdoroto pieno ir pieno pagrindo produktų gamybos bei pateikimo į rinką sanitarijos taisykles (OL L 268, 1992 9 14, p. 1). Direktyva su paskutiniais pakeitimais, padarytais Tarybos direktyva 94/71/EB (OL L 368, 1994 12 31, p. 33). --------------------------------------------------